alexandrainst/scandi-wiki huggingface dataset:
Ludwig Knoop

Johann Ludwig Knoop (født 5. mai 1821 i Bremen i Tyskland, død 16. august 1894 i Bremen), var en kjøpmann og entreprenør innenfor bomullsindustrien.

Liv og virke 
Han studerte i Bremen, og lærte bomullsindustrien i selskapet De Jersey & Co i Manchester, England.  Han dro til Moskva som assistent til firmaets agent Franz Holzhauer i 1840. Samme år etablerte han det første elektrisk drevne bomullsbedriften i Russland. 

I 1842 ble det engelske forbudet mot eksport av maskiner innenfor bomullsindustrien opphevet, og dette førte til ekspansjon av bomullsvirksomhet i Russland og ellers i Europa. 

I 1852 grunnla han L Knoop & Co. I 1857 bygget han det største bomullspinneriet i Europa på Kreenholm (nåværende: Kreenholmi Valduse) ved Narva i Estland. Selskapet hadde i begynnelsen ca. 4 500 ansatte, og på det meste over 12 000 ansatte. Fabrikken hadde nesten en halv million bomullsspoler drevet av vannkraft. Utbyggingen skjedde i Narva hovdesaklig pga. lave lønninger og lokalisering i nærheten av en foss i Narvaelven.

Knoop ble etterhvert ansvarlig for å opprette 187 spinnerier på russisk territorium. 

Han ble adlet som baron av tsar Alexander II i 1877. Han døde den 16. august 1894 på St Magnus i Bremen.

Litteratur 
 Jutta Langer, Ulla Tesch: Knoops Park. Hauschild Verlag, Bremen, 1999, ISBN 3-89757-027-0
 Dittmar Dahlmann, Ludwig Knoop. Ein Unternehmerleben, in: Dittmar Dahlmann/Carmen Scheide (Hg.), "...das einzige Land in Europa, das eine große Zukunft vor sich hat." Deutsche Unternehmen und Unternehmer im Russischen Reich im 19. und frühen 20. Jahrhundert, Essen 1998, S. 361-378
 Dittmar Dahlmann, The Knoop-Family and its International Network, in: Margrit Schulte Beerbühl/Jörg Vögele (Hg.), Spinning the Commercial Web. International Trade, Merchants, and Commercial Cities, c. 1640-1939, Frankfurt am Main 2004, S. 237-245

Eksterne lenker 
 
 www.sankt-magnus.de
 Offisiell hjemmeside til Krenholm i Narva

Tyske forretningsfolk
Personer fra Bremen
Fødsler i 1821
Dødsfall i 1894
Jaktgepard

Jaktgepard er en gepard (et rovdyr i kattefamilien) som gjennom en temmingsprosess har fått trening i å jakte for mennesker. Geparden er verdens raskeste pattedyr og kan tilmed ta igjen en antilope hvis denne ikke har fått for stort forsprang. Dette gjør en voksen gepard til den mest effektive jegeren blant rovdyrene etter afrikansk villhund. Geparder er lette å temme, men er som alle kattedyr unntatt tamkatten fortsatt ville dyr, ikke domestiserte. Geparder ble dressert alt på faraoenes tid i det gamle Egypt. Geparden kalles også jaktleopard, vel etter den leopardlignende, flekkete pelsen - men geparden er nærmere i slekt med pumaen og jaguarundien enn med leoparden.

Se også 
 Jakt
 Gepard

Mindre kattedyr
Horten trafikksentral

Horten sjøtrafikksentral (også kalt Horten VTS) er Kystverkets sjøtrafikksentral for Oslofjorden. Den kom i gang høsten 1998 og var offentlig fra 1. januar 1999. Den overvåker skipstrafikken i hele Oslofjorden innenfor Færder fyr.

AIS, radarovervåkning og ubemannede kameraer, er verktøy som brukes.

Referanser

Eksterne lenker 
Sjøtrafikksentraler  – Kystverket

Kystverket
Oslofjorden
Navigasjon
Samferdsel i Horten
Sjøfart i Vestfold og Telemark
Sjøtrafikksentraler
Artikler i sjøfart-prosjektet
Mera (elv i Russland)

Mera (russisk: Мера) er en elv i Kostroma og Ivanovo oblast i Russland og en av sideelvene til Volga fra venstre. Elven er 152 kilometer lang og har et nedbørfelt på . Elven har en middelvannføring på  om lag 51 kilometer fra munningen. 

De største sideelvene til Mera er Medoza, Tom og Sendenga. 

Mera munner ut i Volga ved landsbyen Zaretsjnyj, like nedenfor byene Kinesjma og Zavolzjsk.

Referanser 

Elver i Ivanovo oblast
Elver i Kostroma oblast
Martin Mehren

Martin Mehren (født 8. august 1905, død 2. oktober 2002) var en norsk fabrikkeier fra Oslo, kanskje mest kjent da han gikk omtrent i Fridtjof Nansen sine skispor i 1931.

Mehren gikk ved Fagerborg videregående skole der han tok examen artium i 1924 og ved Oslo handelsgymnasium i 1925.  Som medlem av Christiania Roklub og mens han studerte tidvis i utlandet, vant han flere norske og nordiske mesterskap i roing fra 1929 til 1935. Tideman Film laget kortfilmen Herman Mehren i Trollheimen (1934) og Mehren satt siden 1940 i ledelsen for Den Norske Turistforening, som formann 1953-57.

Med broren Arne Mehren utbygde han siden 1939 faren (Herman Mehren, 1874-1941) sin konfeksjonsforretning innen herreekvipering (etablert 1903), og var formann i Manufakturkjøpmennenes landsforening. Han var onkel til
lyriker Stein Mehren og hjalp siden 1970 Thor Heyerdahl med «Ra» og «Tigris». I lag med skipsreder Ragnar Moltzau bevarte han, som Toralv Maurstad, flere titall  stabbur fra Hallingdal og Setesdal, Gudbrandsdalen og Østerdalen, som i dag er vist ved etterkommernes eiendommer i Voksenkollen.

Utgivelser 
 Ajungilak.  Grønland på tvers (1931).  Med Arne Høygaard.

Utmerkelser 
 Kongens fortjenstmedalje i gull 1985

Referanser 

Norske roere
Norske kulturvernere
Norske kjøpmenn
Kongens fortjenstmedalje i gull
Den Norske Turistforening
Personer fra Oslo
Fødsler i 1905
Dødsfall i 2002
21 Guns

21 Guns er et hardrock-band fra 1991.

Bandet ble startet av Thin Lizzy gitarist Scott Gorham, bassist Leif Johansen og trommeslager Mike Sturgis. De fikk med seg vokalist Tommy La Verdi som kom fra bandet A=440. På bandets andre musikkalbum i 1997, Nothing's Real, var La Verdi byttet ut med tidligere vokalist fra Sons of Angels, Hans-Olav Solli. Bandet ble oppløst i 2000, og i 2002 ble det gitt ut ett nytt album med tidligere innspilte låter fra en demo, med La Verdi som vokalist. I 2008 slo Scott Gorham og Leif Johansen seg sammen igjen for å puste liv i bandet på nytt.

Diskografi
 Salute (1992)
 Nothing's Real (1997)
 Demolition (2002)

Eksterne lenker 
 21 Guns hos MySpace

Band etablert i 1991
Hardrockgrupper
Arne Høygaard

Arne Høygaard (født 15. januar 1906 i Lillesand, død 16. desember 1981 i Salta i Argentina) var en norsk lege, kjent for sine polarferder blant annet til Spitsbergen og Grønland.

Han tok medisinsk embetseksamen ved Universitetet i Oslo i 1931 og arbeidet ved Haukeland Sykehus i Bergen 1931-1936.  I 1936 var han ansatt som forsker ved fysiologisk institutt ved Universitetet i Oslo.  I 1941 avla han dr.med. på en studie av matvanene til eskimoer i Ammassalik på Grønland.

Fra 1941 til 1945 var han lege ved Rikshospitalets barneavdeling som spesialist i barnesykdommer. Under den andre verdenskrig var Høygaard medlem av Nasjonal Samling. Etter frigjøringen satt han 6 måneder i varetekt på Ilebu. I forbindelse med landssvikoppgjøret fikk han i Oslo byrett den 4. mars 1948 en straff  på halvannet års fengsel med fratrekk for varetekt (dom 3701).

Med blant andre «utenriksminister» Finn Støren (1893–1962) flyktet han i 1948 fra landet i skøyta «Nord». Flukten gikk via Spania, Tanger og Kanariøyene til Argentina. Han fortsatte sitt legevirke i Cachi, i provinsen Salta i Argentina der sykehuset ennå bærer navnet St. Jose Hospital de Cachi. Arne Hoygaard.

Høygaard tok argentinsk legeeksamen ved universitetet Cuyo i Mendoza i 1963. I 1950 foretok han sammen med to andre en førstebestigning av den høyeste toppen (6380 moh) i fjellkjeden El Nevado De Cachi og toppen ble kalt El Libertador. Posthumt ga man i 1984 navnet Cumbre Hoygaard til en annen topp (6100 moh) i den samme fjellkjeden.

Utgivelser 
 «På ski over den sydøstlige del av Spitsbergen» i Norsk geologisk tidsskrift 2(3-4):240-255 (1928).  Med O. J. Broch og Eyvind Fjeld.
 Ajungilak – Grønland på tvers (Gyldendal, 1931).  Med Martin Mehren.
 Innenfor drivisen –  Et år som læge blandt eskimoer (Gyldendal, 1937).
 Vitamin C sources in eskimo food, i Nature 143:943-943 (Juni, 1939).  Med Harald Waage Rasmussen
 Acute epidemic diseases among Eskimos in Angmagssalik i Lancet (1939)
 Studier over ernæring og fysiopatologi hos eskimoene (Universitetet i Oslo, 1941).  Doktorgradsavhandling.

Referanser

Eksterne lenker 
 Om Arne Høygaard, fra nettstedet polarhistorie.no

Personer fra Lillesand kommune
Norske leger
Alumni fra Universitetet i Oslo
Norske fjellklatrere
Medlemmer av Nasjonal Samling
Nordmenn fra andre verdenskrig
Nordmenn dømt i landssvikoppgjøret etter krigen
Migranter til Sør- og Mellom-Amerika
A=440

A=440 var et amerikansk popband fra 1980-tallet.

Medlemmer 
Tommy La Verdi – Vokal
Matt Bissonette – Bassgitar
Nicholas Brown – Gitar 
Richard Ruttenberg  – Keyboard
Tom Walsh – Trommer

Diskografi 
1986: A440

Eksterne lenker 
 Online Hard Rock - A=440 – A=440 (1986) 
 Rockipedia - Tommy La Verdi

Popgrupper fra USA
Telefoni på Færøyene

Telefoni på Færøyene kom med en telefonlinje mellom Vestmanna og Tórshavn i 1905.

Bonden Ólavur á Heygum i Vestmanna skrev til Lagtinget i 1901 om hvilken betydning telefonen ville få for det færøyske samfunnet. Han mente at en linje mellom Vestmanna og Tórshavn kunne være til stor nytte, fordi dette var viktige fiskerihavner.

Brevet ser ikke ut til å ha gjort nevneverdig inntrykk på Lagtinget, så bonden søkte Lagtinget om tillatelse til å legge en telefonlinje selv. Saken ble behandlet av en nemnd på fem personer, og tre av dem ville avvente den danske statens telefonutbygging. Ólavur á Heygum fikk likevel tillatelse, slik at linjen hans senere kunne bli kjøpt opp av staten, og i 1905 la han endelig linjen mellom Vestmanna og Tórshavn. Kostnaden var 28 281 kroner og 14 øre. De første husene som fikk innlagt telefon var dermed i Geil i Tórshavn, hos Hans Bærentsen på Sund, Óli Kristian Debess på Oyrareingir, Ole Jacobsen i Kvívík og Ólavur á Heygum selv.
 
I 1906 søkte Ólavur á Heygum om tillatelse til å bygge ut telefonnett over hele Færøyene, men samme år besluttet Lagtinget selv å begynne en landomfattende utbygging. Det ble også lagt en kabel i Sandagerði i Tórshavn, hvor det fra samme år var telegrafforbindelse til omverdenen, etter at Det Store Nordiske Telegraf-Selskab fikk konsesjon og åpnet sin sjøkabel til Shetland og Island. En slik kabel ble første gang påtenkt i 1853. I 1906 begynte også Telefonverk Føroya Løgtings (nå Føroya Tele) å sette over telefonsamtaler på Færøyene. Bokholder Anton Degn var telefonverkets første direktør fra 1906 til 1912.

I 1930 var alle bygder tilknyttet telefonnettet, men Suðuroy var ikke tilknyttet resten av øygruppen, så mellom Tórshavn og Tvøroyri var det bare radiotelegrafforbindelse. I 1954 la man den første telefonlinjen til utlandet, en undersjøisk kabel til Danmark.

I 1953 ble telefonnettet i Tórshavn-distriktet automatisert. Etter at telefonnettet ved Sundini ble automatisert i 1976, ble resten av landet omfattet av samme ordning i 1978, og de gjenværende sentralbordene og telefonstasjonene ble overflødige. Siden 1989 har det også blitt utbygd et mobilnett over hele øygruppen. I 2015 var det anslagsvis 17 000 fasttelefoner (34 per 100 innbyggere) og 63 000 mobiltelefoner på Færøyene (126 per 100 innbyggere).

Referanser 

Færøyene
Telefoni
1905 på Færøyene
Portal:Færøyene/artikler
Ertestuing

Ertestuing er en matrett (stuing) bestående av tørkede grønne erter, smør, hvetemel, salt og sukker. Retten nytes helst som tilbehør til blant annet kjøtt- og fiskeretter. Ertestuing er en vanlig matrett i Norge, men nytes også i andre land.

I 2016 er Toro de eneste som produserer halvfabrikata av ertestuing. Man skal ha 500 ml vann i, røre og la koke i 15 minutter. Rett før servering kan man ha oppi en spiseskje smør. Man kan også lage sin egen vri på dette, og bytte ut vann med melk, ha i litt buljong eller pepper.

Ertestuing må ikke forveksles med ertesuppe, som har en tynnere konsistens. Det kan ligne, men i ertesuppe legges det til flere grønnsaker, og det er kjøtt i den.

Referanser 

Belgfruktretter
Tårnedammen

Tårnedammen var en dam bygget ca. 1950, beliggende i Sør-Varanger kommune i Finnmark og tilhørte selskapet AS Sydvaranger i Kirkenes. Dammen var en murdam bygget opp av stein av varierende størrelser. Damhøyden var ca. åtte meter og bak dammen stod det ca. fem millioner kubikkmeter vann. På våren i 1979 ble det dambrudd, og både bedehus, hytter, kraftlinjer og riksveien ble dratt på sjøen. Folk ble innesperret i en bolig da vannmassene stod opp over veggen på huset. Magasinet på fem millioner kubikkmeter ble tømt i løpet av to døgn. Ingen mennesker ble skadet.

Årsaken til dambruddet var at nålestengslet for flomavledning ikke tålte istrykket og havarerte, noe som igjen førte til at hele dammen havarerte. Nålestengslet var bygd av 4x4 tommer plank.

Kraftverket på 1,5 MW ble nedlagt etter hendelsen.

Kilder
Møller, Inge, Norske Dammer bind 2, ISBN 978-82-92931-02-8

Demninger i Norge
Innsjøer i Sør-Varanger
Hendelser i 1979
Kraftverk i Troms og Finnmark
Byggverk i Sør-Varanger
Tidligere byggverk i Norge
Stuing (mat)

Stuing er en benevnelse som brukes om matretter som er kokt inn til en grøtlignende tykk masse, som enten har konsistens som en fin mos eller en mos med biter i. Stuinger kan bestå av ulike ingredienser, som rotfrukter, grønnsaker, frukt, sopp, kjøtt, krydderier og naturligvis vann. Stuinger jevnes ofte med smør og hvetemel. Stuing brukes både som hovedrett og en ingrediens til en annen rett, for eksempel en middagsrett.

Se også 
 Ajvar
 Lapskaus
 Ertestuing
 Kålstuing
 Potetmos
 Puré

Matretter
Fareed Zakaria

Fareed Rafiq Zakaria (født 20. januar 1964 i Mumbai) er en indisk-amerikansk journalist og forfatter. Han er programleder for programmet Fareed Zakaria GPS, som går på CNN. Han har vært redaksjonssjef i magasinet Foreign Affairs, og ble i 2000 redaktør for Newsweek International. Han har skrevet flere sakprosa-bøker. I 2010 gikk han fra Newsweek til Time.

Zakaria ble født i Mumbai i India til en muslimsk familie. Hans far, Rafiq Zakaria, var medlem av det indiske parlamentet. Fareed Zakaria flyttet til USA for å studere ved Yale University, og fikk i 1993 en doktorgrad i statsvitenskap ved Harvard University.

Zakaria har skrevet fire bøker. Alle bøkene og verkene hans handler om internasjonal politikk, altså hvordan stater og internasjonale organisasjoner forholder seg til hverandre. Zakaria tilhører retningen «politisk realisme» innenfor dette feltet, og er også kjent som en skaperne av en underretning: Den neoklassiske realismen.

I august 2012 ble han beskyldt for plagiat. En kommentar om våpenkontroll som han skrev for TIME hadde flere likheter med en artikkel skrevet av Jill Lepore for The New Yorker i april samme år. Zakaria beklaget til Lepore og leserne, og hans faste kommentar ble suspendert for en måned. Programmet hans på CNN ble også midlertidig suspendert.

Bibliografi 
 The Post-American World, Fareed Zakaria, (W.W. Norton & Company; 2008) ISBN 0-393-06235-X
 The Future of Freedom: Illiberal Democracy at Home and Abroad, Fareed Zakaria, (W.W. Norton & Company; 2003) ISBN 0-393-04764-4
 From Wealth to Power, Fareed Zakaria, (Princeton University Press; 1998) ISBN 0-691-04496-1
 The American Encounter: The United States and the Making of the Modern World Essays from 75 Years of Foreign Affairs, redigert av James F. Hoge og Fareed Zakaria, (Basic Books; 1997) ISBN 0-465-00170-X

Referanser

Eksterne lenker 
 
 
 

Journalister fra USA
Sakprosaforfattere fra USA
Indiske journalister
Indiske forfattere
Internasjonal politisk teori
Personer fra Mumbai
Teaterpokalen

Teaterpokalen er en dansk pris, som deles ut av Foreningen af Danske Teaterjournalister. Prisen deles ut en gang om året til en teaterperson eller teaterinstitusjon, som har markert seg med gode prestasjoner eller aktiviteter i årets løp. Med prisen følger 50 000 kr., som finansieres av den danske kulturdepartementet.

Foreningen deler også ut instruktørprisen Teaterkatten og Initiativprisen.

Prisvinnere 
Listen er ikke komplett

Eksterne lenker 
 Mottakerliste fra litteraturpriser.dk

Danske kulturpriser
Pokalen
Utmerkelser etablert i 1933
Danmark
Heradsplassen

Heradsplassen er Gloppen kommunes tusenårssted. Plassen ligger mellom kommunehuset Gloppen Heradshus og Sparebanken Sogn og Fjordanes avdeling på Sandane. Heradsplassen er brosteinsbelagt og et bilfritt område.

Midt på plassen står monumentet Tankeringen. Det er en forstørret kopi av en tregjenstand som ble funnet i graven til storbonden, «Eidehøvdingen», på gården Eide, og er fra 400-tallet. Gjenstanden har i ettertid fått navnet Tankeringen og er skåret fra et stykke bjørk. Den er dynamisk, og kan trekkes til å endre form og ulike geometriske figurer, samt legges sammen til et rektangel. Tankeringen er dekorert med linjer, geometriske mønstre og figurer. Den originale tankeringe oppbevares på Historisk Museum i Bergen. Dette er den eneste treutskjæring av denne typen som er funnet i Norge. De eneste lignende gjenstander er to som er funnet i Iran og Afghanistan. Ingen vet hva «tankeringene» var til. Noen mener de var symboler med magisk kraft, til spådom.

Heradsplassen har også en fontene. Mot banken står en statue av en fjordhest, eller «fjording», som er kommunens offisielle symbol, også gjengitt i kommunevåpenet. Plassen er beplantet med trær og blomster, og utplasserte benker gjør plassen til et naturlig og fredelig møtested.

Eksterne lenker 
 Heradsplassen - Gloppen sin 1000-årsstad

Gloppens geografi
Tusenårssteder
Ett (skrift)språk

Ett (skrift)språk er et norsk politisk parti, som ble stiftet av norsklærer Einar Smørdal med fanesak å fjerne nynorsk fra skolen og offentlig sektor. 

Ved stortingsvalget 2009 stilte partiet liste i Akershus. Partiet fikk 103 stemmer.

Referanser

Politiske partier i Norge
Politiske partier etablert i 2009
Kålstuing

Kålstuing er en matrett (stuing) som lages av kål, smør, hvetemel, melk, salt og muskatnøtt. Denne retten brukes ofte til kjøttretter, som kjøttkaker i brun saus, karbonader, røkte kjøttpølser, stekt flesk m.m.

Kutt kålen i tynne strimler og kok den til den er mør. Sil av vannet. Lag så en hvit saus. Smelt smør og jevn med hvetemel mens du sper med melk til passe tykkelse. Smaksett sausen med litt salt og malt muskatnøtt. Bland så sammen kål og saus.

Matretter
Ben (film)

Ben er en familieskrekkfilm fra 1972 om en ung gutt, Danny, og hans lille rotte, Ben. Filmen er oppfølger til skrekkfilmen Willard fra 1971. Filmen er kjent for dens temasang «Ben», fra albumet Ben, av 11-årig soloartist Michael Jackson.

I Willard hadde de slagordet «Where you're nightmares end, Willard begins. This is a movie you shall not see alone».. I denne filmen, er slagordet «Where Willard ended, Ben begins. And this time, he is not alone».

Eksterne lenker 
 

Skrekkfilmer fra USA
Filmer fra 1972
Familiefilmer
Engelskspråklige filmer
Ashley Greene

Ashley Michele Greene (født 21. februar 1987) er en amerikansk skuespiller, kjent fra TV og film.
Greene er best kjent for rollen som Alice Cullen i filmatiseringen av Twilight-serien. Hun spiller kjæresten til Jasper Hale.

Hun har også spilt i filmen LOL fra 2012, sammen med skuespillerne Miley Cyrus og Demi Moore. Hun var i et forhold med sanger Joe Jonas i en kort periode i 2010.

Personlig liv 
Ashley er født i Jacksonville, og er datter av Michele og Joe Greene.
Hun gikk på University Christian School, men i 10. klasse byttet hun til Wolfson High School.
Når hun var 17 flyttet hun til Los Angles, California, for å satse på skuespiller-yrket.
Greene har en eldre bror som heter Joe, og han bor fortsatt i Jacksonville, med foreldrene deres.

Hun er god venn med skuespillerne i Twilight, Kellan Lutz og Jackson Rathbone, som hun kjente før innspillingene av Twilight.
Ashley har tidligere uttalt at hun vokste opp med å se på amerikansk fotball, og er en ivrig fan av Florida Gators.

Karriere 
Hun planla i utgangspunktet  å bli modell. Men ble fortalt at hun ikke var høy nok til for å være en, og burde heller fokusere på å opptre i reklamer.
Etter å ha tatt skuespiller-timer, ble hun forelsket i skuespill og innså at hun foretrakk det over å være modell. Greene ble uteksaminert fra videregående skole tidlig og flyttet til LA for å forfølge en skuespiller-drømmen.
Siden da har hun dukket opp som gjest på forskjellige TV-programmer, som Punk'd og Crossing Jordan.

Greenes store gjennombrudd kom i 2008 da hun ble tildelt rollen som Alice Cullen i Twilight, en film basert på romanen med samme navn av Stephenie Meyer. Hun gjentok sin rolle som Alice i 2009-oppfølgeren til Twilight, The Twilight Saga: New Moon, 2010 The Twilight Saga: Eclipse, og i 2011  The Twilight Saga: Breaking Dawn - Part 1, og 2012 The Twilight Saga: Breaking Dawn - Part 2.

Greene spilte Michelle Burkham i dramafilmen Skateland, som hadde premiere i 2010 på Sundance Film Festival.
Hun spilte med sin Twilight-kollega Kellan Lutz i filmen A Warrior's Heart. Greene er også med i thrillerfilmen, sommerens Blood, samt Dark Castle, og Entertainment produksjonenen "the Apparition" (skikkelsen) som begynte å filme den 1. februar 2010.

Greene presenterte en pris på 2010 MTV Video Music Awards den 12. september 2010.

Referanser

Eksterne lenker 
 

Skuespillere fra USA
Personer fra Jacksonville
Transfinite tall

Transfinite tall er kardinaltall eller ordinaltall som er større enn alle endelig tall, men allikevel ikke nødvendigvis absolutt uendelig. Begrepet transfinite ble skapt av Georg Cantor, som ønsket å unngå noen av implikasjonene til ordet uendelig i forbindelse med objekt, som uansett ikke var endelige. Få nåværende arbeider deler disse betrakningene; det er nå akseptert bruk å henvise til transfinite kardinaler og ordinaler som «uendelige». Men, begrepet «transfinite» er fortsatt i bruk til en viss grad.

Litteratur
Levy, Azriel, 2002 (1978) Basic Set Theory. Dover Publications. ISBN 0-486-42079-5
O'Connor, J. J. and E. F. Robertson (1998) "Georg Ferdinand Ludwig Philipp Cantor, " 
Rubin, Jean E., 1967. "Set Theory for the Mathematician". San Francisco: Holden-Day.
Rudy Rucker, 2005 (1982) Infinity and the Mind. Princeton Univ. Press.
Patrick Suppes, 1972 (1960) "Axiomatic Set Theory". Dover. ISBN 0-486-61630-4.

Kardinaltall
Jarle Bondevik

Jarle Bondevik (født 29. juni 1934 i Sogndal, død 4. april 2016) var en norsk lingvist. Han var professor i nordisk språkvitenskap ved Universitetet i Bergen og forfatter av en rekke bøker relatert til norsk språk.

Biografi 
Bondevik ble cand.philol. i 1961. Hans hovedfagsoppgave var Stadnamn frå Sogndal. Fra 1963 til 1972 var han lektor ved Bergen lærerskole. Han ble deretter lektor ved Nordisk institutt ved Universitetet i Bergen. Han tok doktorgraden og ble dr.philos. i 1988 med avhandlingen Studiar i det nynorske bibelmålet – morfologi og ordtilfang. I 1993 ble han professor i nordisk språkvitenskap ved UiB. Fra 1991 til 1999 var han professor II ved Høgskulen i Volda. Han var også sendelektor ved Aarhus Universitet i to år.

Engasjement 
Bondevik var konsulent for oversettelsen av Bibelen til nynorsk. Han var medlem av Norsk språkråd, og medlem av fagnemnda fra 1988 til 1995. Han var engasjert i organisasjoner for fremme av nynorsk språk og gav ut en rekke bøker om dette på Norsk Bokreidingslag.

Bibliografi 
 Og ordet vart nynorsk. Soga åt den nynorske Bibelen 2003 ISBN 82-7834-027-7
 Rundsko og kvite leistar. Folkeminne frå Modalen av Andreas Leiro; utgitt av Bjørg og Jarle Bondevik. 1992 ISBN 82-90186-87-8
 Segner frå Sogn / Olav Sande Utgitt sammen med Andreas Bjørkum 1992 ISBN 82-90186-85-1
 Sunnmørsgrammatikkane av Ivar Aasen. Redigert av Jarle Bondevik, Oddvar Nes og Terje Aarset. 1992 ISBN 82-90186-83-5
 Studiar i det nynorske bibelmålet – morfologi og ordtilfang 1992 ISBN 82-7099-198-8
 Djup fjord og høg himmel. Festskrift til Anders Ohnstad på 80-årsdagen 27. juni 1991. Sammen med Andreas Bjørkum. ISBN 82-90186-79-7
 Modalsmålet 1990
 Nynorske bibelomsetjingar Ein bibliografi 1989 ISBN 82-541-0262-7
 Frå smått til stort – nordistikk i Bergen gjennom 70 år 1988
 Dikting og diktarar frå Sogn. Sammen med Andreas Bjørkum 1978
 Kva er målreising? Artikkelsamling om Gustav Indrebø sammen med Oddvar Nes. 1976 ISBN 82-90186-06-1
 Sidsel Sidsærk og Supermann Artikkelsamling med oppgaver om barne- og ungdomslitteratur i bruk. Sammen med Olav Solberg. 1975 ISBN 82-03-06946-0

Referanser

Kilder 
 ''Professor Jarle Bondevik 75 år. Aftenposten Kultur 29. juni 2009 side 12

Eksterne lenker 

Norske professorer i språkvitenskap
Professorer ved Universitetet i Bergen
Norske sakprosaforfattere
Nynorskforkjempere
Personer fra Sogndal kommune